
Atbildes uz 02.10.2024. jautājumu


Jautājums:
Pasūtītājs Nolikuma 3.4.3.apakšpunktā izvirzījis sekojošas prasības:
[3.4.3. vismaz 1 (vienas) ielas pārbūvi vai izbūvi, kuras ietvaros izbūvēta vai pārbūvēta velosipēdu infrastruktūra (1) šī iepirkuma ietvaros apzīmējuma “velosipēdu infrastruktūra” skaidrojums – velosipēdu ceļš, gājēju un velosipēdu ceļš, kopīgs gājēju un velosipēdu ceļš, velojosla un rekomendējošā velojosla.]
Lūdzam skaidrot, kā Pasūtītājs vēlas, lai Pretendents pierāda augstāk minētās prasības izpildi, jo nav skaidrs, kā velosipēdu infrastruktūra atšķiras no gājēju ietves vai ielas izbūves vai pārbūves.
Vēlamies vērst uzmanību ka Būvju klasifikācijas noteikumos (MK noteikumi Nr. 326), velosipēdu infrastruktūra ir vienā grupā 2112 Ielas, ceļi un laukumi- Ielas un ceļi pilsētās un apdzīvotās vietās, tai skaitā šķērsielas, lauku, meža, komersantu, pašvaldību, māju ceļi, blakusceļi, pievedceļi, velosipēdistu un gājēju ceļi, kā arī pie šīm ielām un ceļiem piekritīgie ar transporta infrastruktūru saistītie laukumi, piemēram, transportlīdzekļu novietnes u. tml. Un iepazīstoties ar projektu, paredzamās izbūvējamās velosipēdu infrastruktūras, pēc būtības neatšķiras no ietves vai ielas izbūves tehnoloģijas. 
Atbilde:

Informējam, ka atbilstoši Nolikuma 3.4.apakšpunktam, Pretendentam jāpievieno darbu pasūtītāju izziņas (atsauksmes) par būvniecības darbu sarakstā norādītajiem objektiem, kurās ir apliecināta pretendenta pieredze nolikuma 3.4. apakšpunktā minēto darbu veikšanā vai, ja Pretendents objektīvu iemeslu dēļ nevar iesniegt pasūtītāja izziņas, atsauksmes, vai, ja pasūtītāja izziņās un atsauksmēs nav ietverta visa nepieciešamā informācija, kas apliecina nolikuma 3.4. apakšpunktā minēto pieredzi, t.sk., ka būvdarbi pabeigti un objekti ir pieņemti ekspluatācijā vai saņemta atzīme no būvvaldes par būvdarbu pabeigšanu normatīvajos aktos noteiktajā kārtībā, tad ir jāiesniedz citi dokumenti, kas apliecina pretendenta pieredzes atbilstību nolikuma prasībām.
Vienlaikus paskaidrojam, ka velosipēdu infrastruktūras izbūves ciklā ietilpst ne tikai izbūves tehnoloģiskais posms, bet arī citi būtiski elementi, tostarp satiksmes organizācija tehniskie līdzekļi un aprīkojums, kas nodrošina pilnvērtīgu un drošu velosipēdu infrastruktūras ekspluatēšanu.
Papildus iepriekš minētajam norādām, ka pretendentam jādara viss iespējamais, lai pierādītu iepirkumu komisijai pieredzes prasības izpildi, pieredzes atbilstību nolikuma prasībai.


